Hedvig Mollestad Trio

Hedvig Mollestad Trio er et norsk band som består av Hedvig Mollestad Thomassen (gitar), Ellen Brekken (bass) og Ivar Loe Bjørnstad (trommer). Trioen ble satt sammen av Hedvig Mollestad etter at hun vant Molde Jazzfestivals talentpris i 2009. Trioen spiller instrumentalmusikk som er en blanding av psykedelisk rock, frijazz og støyrock. 

Bandet ble nominert til Spellemannprisen 2013 i klassen rock for All Of Them Witches, og utgivelsene har fått mye god omtale i musikkpressen. De ble også nominert til Spellemannprisen 2021 i samme klasse for albumet Ding dong. You're dead fra 2021.

Hedvig Mollestad Trio har turnert i mange europeiske land, i Japan, Malaysia og Canada, og har spilt en lang rekke konserter som har fått svært god omtale i internasjonal musikkpresse.

Diskografi 
 2011: Shoot (Rune Grammofon)
 2013: All of them Witches (Rune Grammofon)
 2014: Enfant Terrible! (Rune Grammofon)
 2016: Evil in Oslo (Rune Grammofon)
 2016: Black Stabat Mater (Rune Grammofon)
 2019: Smells Funny (Rune Grammofon)
 2021: Ding dong. You're dead (Rune Grammofon)

Referanser

Eksterne lenker 
 

Norske rockegrupper 
Norske jazzgrupper